何起鳴

何起鳴，字應岐，號來山，四川成都府內江縣人，明朝政治人物。累官工部尚书。《盩厔县志》：何起鸣，字应岐，四川内江进士。嘉靖三十九年任知县。以廉敏闻。作集贤书院，录士之才者教之。丰其廪饩，发奸摘伏若神。境有偷，株连数十人，起鸣尽解释之，独杖杀偷。狱讼俱从宽，以故人无怨言。计亩均粮，役无轻重。历三年徵拜谏议。历官工部尚书。祀名宦祠。

生平
治春秋，行一，由縣學附學生中式嘉靖三十七年戊午科四川鄉試第三十四名舉人，年二十九歲中式嘉靖三十八年（1559年）己未科會試一百五十七名，廷试三甲一百十八名進士《嘉靖三十八年己未科進士登科錄》：民籍，治《春秋》，年二十九歲中式嘉靖三十八年己未科第三甲第一百一十八名進士。十二月二十五日生，行一，曾祖何鼒；祖何宗義；父何祥，貢士；母楊氏。重慶下，妻湯氏，弟謙鳴；鸞鳴。由縣學附學生中式四川鄉試第三十四名舉人，會試中式第一百五十七名。。次年除授陜西西安府盩厔縣知縣，四十三年七月選授禮科給事中，四十四年七月陞工科右給事中，四十五年四月陞戶科左給事中。隆慶元年四月陞禮科都給事中，三年八月陞順天府府丞，給假回籍。萬曆元年十月補太僕寺少卿。三年五月陞大理寺少卿，十月陞南京太僕寺卿，四年四月，改南京光祿寺卿，五月，陞都察院右僉都御史，巡撫貴州。七年四月陞副都御史，巡撫山東。九年二月陞大理寺卿，四月陞工部右侍郎。十年八月，歷三品俸三年考滿。十三年六月陞本部尚書。十五年二月奏准給假省親。十六年十二月，接邸報，奉旨遇缺推用，又蒙巡撫四川佥都御史疏薦起用，不幸丁父祥憂制，哀慟傷脾，於十八年十一月十八日在家病故。「請給大臣卹典疏 題為懇乞比例請賜卹典，以光泉壤事。據四川布政使司呈，奉臣批，據內江縣申，據本縣人官生何台、恩生何合呈稱，父何起鳴，由嘉靖三十八年進士除授陜西西安府盩厔縣知縣，四十三年七月選授禮科給事中，四十四年七月陞工科右給事中，四十五年四月陞戶科左給事中。隆慶元年四月陞禮科都給事中，三年八月陞順天府府丞，給假回籍。萬曆元年十月補太僕寺少卿。三年五月陞大理寺少卿，十月陞南京太僕寺卿，四年四月，改南京光祿寺卿，五月，陞都察院右僉都御史，巡撫貴州。七年四月陞副都御史，巡撫山東。九年二月陞大理寺卿，四月陞工部右侍郎。十年八月，歷三品俸三年考滿。十三年六月陞本部尚書。十五年二月奏准給假省親。十六年十二月，接邸報，奉旨遇缺推用，又蒙巡撫四川徐都御史疏薦起用，不幸丁父祥憂制，哀慟傷脾，於十八年十一月十八日在家病故。伏覩大明會典內一款：凡文官二品見任並致仕病故者，例有祭葬、贈謚、錄廕之典。查得嘉靖年間，本部尚書林廷㭿，在任督建九廟兩宮，工成，乞休回籍病故。又本部尚書張潤，在任督修宮殿、壽宮工程，致仕回籍病故。俱蒙恩賜祭葬，贈謚台父，事體似與相同，呈乞轉申兩院會議，應得卹典，請賜全給等情到縣，理合備申等因。照詳奉批，仰布政司查例議報。奉此，又蒙巡按李御史批布政司查報。蒙此行准按察司並守巡川西道各咨牒，及據成都府申報，本宦生前立朝居鄉事實前來，該本司覆查無異，所據應得卹典，相應呈請兩院會題等因到臣。卷查先准禮部咨，為謚卹鉅典，請乞成風，懇乞宸斷，杜倖覬以昭嚮勸事，該禮科署科事右給事中陳蕖等題，本部覆議，凡大臣病故，應得卹典，係在家致仕、飬病、給假等項病故者，各地方有司即將本官履歷緣由及病故日期，申報撫按衙門覈實，季終類奏。中間果有行業超卓，公論共推，及罪過昭彰，公論共棄者，不妨據實開列等因，題奉欽依，備咨前來，通行遵照外。今據前因，該臣會同巡按四川監察御史李看得，已故原任工部尚書何起鳴，兩居撫鎮，並彰保釐之勳；繼晉司空，益著勤勞之勣。生前屢膺眷命，歿後宜被恩私。所有本官卹典，既經該司覆查前來，例應會題，伏乞勑下禮部，查例議擬，上請定奪。緣係懇乞比例請賜卹典，以光泉壤事理，未敢擅便，為此具本，謹題請旨」。《司寇晉峯李公撫蜀奏議》（督撫奏議）

家族 
曾祖何鼒；祖何宗義；父何祥，貢士；母楊氏。重慶下，妻湯氏，弟謙鳴；鸞鳴。

 参考资料 

Category:內江人
Category:明朝盩厔縣知縣
Category:明朝禮科給事中
Category:明朝工科右給事中
Category:明朝戶科左給事中
Category:明朝禮科都給事中
Category:明朝順天府府丞
Category:明朝太僕寺少卿
Category:明朝大理寺少卿
Category:明朝南京太僕寺卿
Category:南京光祿寺卿
Category:明朝右僉都御史
Category:明朝副都御史
Category:明朝大理寺卿
Category:明朝工部右侍郎
Category:明朝工部尚書